Nazca (Stood)

Nazca (es geht aa Nasca) is de Haptstod vo da Provinz Nazca, de wos in da Region Ica liegt. 
Es is a recht klaane Stod mid vuileicht 23.000 Leit, de wos do wohnan. Liegn tuaz in da Näh vo da Sidkistn vo Peru, ziaka 450 km untahoib vo Lima, duatn, wo da Fluß Nazca ins Meea einegeht. Nazca is a da Nauman voan gaunzn Sistem con Töölan duatn. An Flugploz haums aa do, ma kaun duat Rundflig iwa de Nazca-Linien mochn, de wos seitn Däniken a jeda kennt.

De Linien ghean seit 1994 zum Wöödeabe vo da Menschheit, se san aa da Grund, doss mid da Stod wiatschoftlich wos weidagaungan is. Wengan Tourismus gibz an Schibbl Hotöös und Wiazheisa und Reisebiroo, wo ma Rundflig buchn kau.

 Schaust aa 

 Geoglyphn
 Nazca-Kuitua

 Litaradua 

 Viola Zetzsche: Das Rätsel der Pampa. In: National Geographic Deutschland. August 2005, , S. 20–30.
 Dietrich Schulze, Viola Zetzsche: Bilderbuch der Wüste. Maria Reiche und die Bodenzeichnungen von Nasca. Mitteldeutscher Verlag, Halle 2005, ISBN 3-89812-298-0.

 Im Netz 


Kategorie:Ort in Peru
Kategorie:Altamerikanistik